ai4bharat/Pralekha huggingface dataset:
ప్రధాన మంత్రి కార్యాలయం
‘భారత-నార్డిక్’ రెండో శిఖరాగ్ర సదస్సు
ప్రధానమంత్రి శ్రీ నరేంద్ర మోదీ ‘భారత-నార్డిక్’ రెండో శిఖరాగ్ర సదస్సులో పాల్గొన్నారు. ఆయనతోపాటు డెన్మార్క్, ఐస్లాండ్, నార్వే, స్వీడన్, ఫిన్లాండ్ దేశాల ప్రధానమంత్రులు- మెట్టీ ఫ్రెడరిక్సన్, కాట్రిన్ జాకబడోట్టిర్, జోనాస్ గార్స్టోర్, మగ్దలీనా ఆండర్సన్, సనామారిన్ కూడా ఇందులో పాలుపంచుకున్నారు.
ఈ రెండో సదస్సులో భాగంగా 2018లో తొలి భారత-నార్డిక్ శిఖరాగ్ర సదస్సును స్టాక్హోమ్లో నిర్వహించిన నాటినుంచి భారత-నార్డిక్ సంబంధాల్లో ప్రగతిని సమీక్షించుకునే అవకాశం లభించింది. మహమ్మారి అనంతర ఆర్థిక పునరుద్ధరణ, వాతావరణ మార్పు, సుస్థిర ప్రగతి, ఆవిష్కరణలు, డిజిటలీకరణ, హరిత-పరిశుభ్ర వృద్ధిలో బహుపాక్షిక సహకారంపై సదస్సు చర్చించింది.
సుస్థిర సముద్ర నిర్వహణపై ప్రధానంగా దృష్టి సారిస్తూ సముద్ర రంగంలో సహకారంపైనా సభ్యదేశాల అధినేతలు చర్చించారు. నీలి ఆర్థిక వ్యవస్థ రంగంలో… ముఖ్యంగా భారతదేశం చేపట్టిన ‘సాగరమాల’ పథకంలో పెట్టుబడులు పెట్టాల్సిందిగా ప్రధానమంత్రి నార్డిక్ కంపెనీలను ఆహ్వానించారు.
ఆర్కిటిక్ ప్రాదేశికంలోని నార్డిక్ ప్రాంతంతో భారత్ భాగస్వామ్యంపై అధినేతలు చర్చించారు. ఆర్కిటిక్ ప్రాంతంలో భారత-నార్డిక్ సహకార విస్తరణకు భారత ఆర్కిటిక్ విధానం చక్కని చట్రం కాగలదని ప్రధానమంత్రి గుర్తుచేశారు.
భారతదేశంలో పెట్టుబడులు పెట్టాల్సిందిగా నార్డిక్ దేశాల సామాజిక సంపద నిధి ప్రాధికార సంస్థలను ప్రధానమంత్రి ఆహ్వానించారు.
అనేక ప్రాంతీయ, అంతర్జాతీయ అంశాలపైనా సదస్సులో చర్చలు సాగాయి.
శిఖరాగ్ర సదస్సు అనంతరం ఆమోదించిన సంయుక్త ప్రకటనను ఇక్కడ చూడవచ్చు.
ప్రధాన మంత్రి కార్యాలయం
శ్రీ ఇందీబర్ దేవురి కన్నుమూత పట్ల సంతాపాన్ని తెలిపిన ప్రధాన మంత్రి
ప్రముఖ పండితుడు శ్రీ ఇందీబర్ దేవురి కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
ప్రధాన మంత్రి కార్యాలయం ఒక ట్వీట్ లో -
‘‘శ్రీ ఇందీబర్ దేవురీ గారు కన్నుమూశారని తెలిసి బాధపడ్డాను. సాహితీ ప్రపంచాని కి, సంస్కృతి కి మరియు విద్య రంగాని కి ఆయన సమృద్ధం అయినటువంటి తోడ్పాటు ను అందించారు. ఆయన కుటుంబాని కి మరియు ఆయన ను అభిమానించే వారి కి ఇదే సంతాపం. ఓమ్ శాంతి: పిఎమ్ @narendramodi’’ అని పేర్కొంది.
గణాంకాలు- కార్యక్రమాల అమలు మంత్రిత్వ శాఖ
భారతదేశంలో ఉపాధి నివేదిక - ఒక అధికారిక ఉపాధి దృక్పథం
కేంద్ర గణాంకాలు, కార్యక్రమాల అమలు శాఖ పరిధిలోని జాతీయ గణాంకాల కార్యాలయం , దేశంలో ఉపాధి దృక్పథంపై ఒక పత్రిక ప్రకటన విడుదల చేసింది. 2017 సెప్టెంబర్ నుంచి 2023 జనవరి కాలానికి ఈ నివేదికను విడుదల చేసింది. పురోగతిని కొన్ని కోణాల్లో అంచనా వేయడానికి, ఎంచుకున్న ప్రభుత్వ సంస్థల వద్ద ఉన్న పరిపాలన దస్త్రాలను ఆధారంగా చేసుకొని దేశంలోని ఉపాధి దృక్పథం వివరాలను ఇందులో వెల్లడించింది.
దేశంలోని మూడు ప్రధాన పథకాలైన ఉద్యోగుల భవిష్య నిధి , ఉద్యోగుల రాజ్య బీమా పథకం , జాతీయ పింఛను పథకం  కింద కొత్తగా నమోదైన చందాదారుల సంఖ్యను నివేదిక కోసం పరిగణనలోకి తీసుకున్నారు. ఎన్ఎస్వో విడుదల చేసిన గణాంకాల ప్రకారం, సెప్టెంబర్ 2017 నుంచి జనవరి 2023 వరకు 6,27,08,006 కొత్త చందాదార్లు ఈపీఎఫ్ పథకంలో చేరారు. అలాగే, ఇదే కాలంలో 7,90,42,794 మంది కొత్త సభ్యులు ఈఎస్ఐ పథకం కిందకు వచ్చారు. వీరు కాకుండా, ఇదే కాలానికి 40,90,393 మంది కొత్త చందాదార్లు ఎన్పీఎస్ కేంద్ర, రాష్ట్ర ప్రభుత్వాలు, కార్పొరేట్ పథకాల కింద నమోదయ్యారు. మరింత వివరణాత్మక సమాచారం ఇక్కడ జోడించడం జరిగింది.
భారతదేశంలో ఉపాధి నివేదిక: ఒక ఉపాధి దృక్పథం – జనవరి, 2023
ప్రధాన మంత్రి కార్యాలయం
ఏశియాన్ గేమ్స్2022 లో ఆర్చరీ మిక్స్ డ్ టీమ్ కాంపౌండ్ ఈవెంట్ లో బంగారు పతకాన్ని జ్యోతి సురేఖవెన్నమ్ గారు మరియు శ్రీఓజస్ లు గెలుచుకొన్నందుకు సంతోషాన్ని వ్యక్తం చేసిన ప్రధాన మంత్రి
హాంగ్ ఝోవు లో జరుగుతున్న ఏశియాన్ గేమ్స్ 2022 లో ఆర్చరీ మిక్స్ డ్ టీమ్ కాంపౌండ్ ఈవెంట్ లో స్వర్ణ పతకాన్ని జ్యోతి సురేఖ వెన్నమ్ గారు మరియు శ్రీ ఓజస్ లు గెలుచుకొన్నందుకు ప్రధాన మంత్రి శ్రీ నరేంద్ర మోదీ వారి ని అభినందించారు.
ప్రధాన మంత్రి ఎక్స్ మాధ్యం లో ఒక సందేశం లో -
‘‘ఏశియాన్ గేమ్స్ లో ధనుర్విద్య లో మొట్టమొదటి పసిడి పతకం!
మిక్స్ డ్ టీమ్ కాంపౌండ్ ఈవెంట్ లో లక్ష్యాన్ని ఛేదించి విజేత లకు పతకాల ను ప్రదానం చేసే వేదిక లో అగ్రస్థానాన్ని అధిరోహించిన జ్యోతి సురేఖ వెన్నమ్ గారు మరియు శ్రీ ఓజస్ లు బలే గా రాణించారు. వారి అసాధారణమైనటువంటి నైపుణ్యం, కచ్చితత్వం మరియు టీమ్ వర్క్ గొప్ప గా ఫలించాయి. వారి కి ఇవే అభినందన లు.’’ అని పేర్కొన్నారు.
(
నూతన మరియు పునరుత్పాదక శక్తి మంత్రిత్వ శాఖ
కొత్త మరియు పునరుత్పాదక ఇంధన మంత్రిత్వ శాఖ ఆజాదికా అమృత్ మహోత్సవాన్ని జరుపుకుంటోంది
"సోలార్ పార్క్ స్కీమ్లో కొత్త మోడ్ల పరిచయం" పై వెబ్నార్ నిర్వహించబడింది
కొత్త మరియు పునరుత్పాదక ఇంధన మంత్రిత్వ శాఖ  గత వారం "అజాదీకా అమృత్ మహోత్సవ్" లో భాగంగా "సోలార్ పార్క్ స్కీమ్లో కొత్త మోడ్ల పరిచయం"పై ప్రత్యేక వెబ్నార్ను నిర్వహించింది.
సోలార్ పార్క్ స్కీమ్లో ప్రవేశపెట్టిన కొత్త మోడ్ల గురించి చర్చించడం తద్వారా పథకాన్ని మరింత సమర్ధవంతంగా అమలు చేయడం వెబ్నార్ లక్ష్యం
ప్యానలిస్టులు సెంట్రల్ మరియు స్టేట్ పిఎస్యుల సీనియర్ మేనేజ్మెంట్లో అనుభవం ఉన్నవారితో పాటు పునరుత్పాదక ఇంధన రంగంలో నిపుణులు ఉన్నారు. సెషన్ను ప్రపంచ బ్యాంక్ సీనియర్ ఎనర్జీ స్పెషలిస్ట్ శ్రీమతి సురభిగోయల్ మోడరేట్ చేశారు. రాష్ట్ర ప్రభుత్వ విభాగాలు, సిపిఎస్యులు, రాష్ట్ర నోడల్ ఏజెన్సీలు మరియు ప్రజా ప్రతినిధులు దాదాపు 300 మంది ఈ వెబ్నార్లో చురుగ్గా పాల్గొన్నారు.
ఎంఎన్ఆర్ఈ సలహాదారు ఈ వెబ్నార్లో ప్రారంభ ఉపన్యాసం చేశారు. ఆ తర్వాత క్లుప్త పరిచయం మరియు మోడరేటర్ నుండి సందర్భ వ్యాఖ్యలను ఏర్పాటు చేశారు. ఇప్పటి వరకు, సోలార్ పార్క్ స్కీమ్ కింద 37 జిడబ్లు వాటా కలిగిన 45 సోలార్ పార్కులు ఆమోదించబడినట్లు పాల్గొనేవారికి తెలియజేయబడింది. వీటిలో పథకం యొక్క మోడ్ -8 కింద దాదాపు 18 జిడబ్లూ ఆమోదించబడింది.
అనంతరం వక్తలు సోలార్ పార్కుల అభివృద్ధికి సంబంధించిన వివిధ అంశాలపై అవగాహన కల్పించారు. కొత్త అమలు విధానం సోలార్ పార్కుల ఏర్పాటుకు ఎలా ఉపయోగపడిందనే దానిపై వారు తమ అభిప్రాయాలను పంచుకున్నారు. అమలులో ఎదురవుతున్న సవాళ్లను కూడా వారు వివరించారు. సౌర పార్క్ పథకంలో కొన్ని మార్పులు/చేర్పులను కూడా వక్తలు సూచించారు. అన్ని రకాల పునరుత్పాదక శక్తి ప్రాజెక్టులతో సౌర పార్కులను అభివృద్ధి చేయవచ్చని ఎంఎన్ఆర్ఈ సలహాదారు వివరించారు.
అనంతరం ప్రశ్నోత్తరాల సెషన్లో పాల్గొనే వారందరికీ ఫోరమ్ తెరవబడింది. హాజరైనవారు అడిగిన ప్రశ్నలను ప్యానలిస్టులు పరిష్కరించారు.
ప్రధాన మంత్రి కార్యాలయం
అటామిక్ ఎనర్జి కమిశన్ పూర్వ చైర్ మన్ డాక్టర్ శ్రీకుమార్ బనర్జీ కన్నుమూత పట్ల సంతాపం తెలిపిన ప్రధాన మంత్రి
అటామిక్ ఎనర్జి కమిశన్ పూర్వ చైర్ మన్ డాక్టర్ శ్రీకుమార్ బనర్జీ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘భారతీయ విజ్ఞాన శాస్త్ర రంగానికి, ప్రత్యేకించి పరమాణు శక్తి రంగానికి, ధాతు శోధన రంగానికి అగ్రగామి తోడ్పాటు ను అందించినందుకు ఆయన ను స్మరించుకోవడం జరుగుతుంది. ఆయన ఒక శ్రేష్ఠ మార్గదర్శకుడే కాకుండా సంస్థా నిర్మాత కూడా. ఆయన మరణ వార్త దు:ఖాన్ని కలిగించింది. ఆయన కుటుంబానికి ఇదే నా సంతాపం. ఓమ్ శాంతి’’ అని ప్రధాన మంత్రి ఒక ట్వీట్ లో పేర్కొన్నారు.
DS/SH
(
ప్రధాన మంత్రి కార్యాలయం
ఉత్తర్ ప్రదేశ్ నుండి రాజ్య సభ సభ్యుని గా ఉన్న శ్రీహర్ ద్వార్ దుబే కన్నుమూత పట్ల సంతాపాన్ని తెలిపిన ప్రధాన మంత్రి
ఉత్తర్ ప్రదేశ్ నుండి రాజ్య సభ సభ్యుడైన శ్రీ హర్ ద్వార్ దుబే కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
‘భాజపా కు చెందిన చాలా చురుకైనటువంటి పార్లమెంటు సభ్యుడు శ్రీ హర్ ద్వార్ దుబే మరణించారన్న వార్త తెలిసి అత్యంత దుఃఖం కలిగింది. ఆయన క్షేత్ర స్థాయి తో అనుబంధాన్ని కలిగివున్నటువంటి నేత. ఉత్తర్ ప్రదేశ్ వికాస యాత్ర లో ఆయన అందించినటువంటి కీలకమైన తోడ్పాటు కు గాను ఆయన ను సదా స్మరించుకోవడం జరుగుతుంది. ఈ శోక ఘడియ లో, ఆ ఈశ్వరుడు ఆయన కుటుంబ సభ్యుల కు మరియు ఆయన ప్రశంసకుల కు దుఃఖాన్ని ఓర్చుకొనేటటువంటి శక్తి ని ప్రసాదించు గాక. ఓమ్ శాంతి.’’ అని ఒక ట్వీట్ లో ప్రధాన మంత్రి పేర్కొన్నారు.
వ్యవసాయ మంత్రిత్వ శాఖ
ప్రధానమంత్రి ఫసల్ బీమా యోజన కింద ప్రీమియం వసూలు, బీమా క్లెయిములు
ప్రధానమంత్రి ఫసల్ బీమా యోజన  కింద 2016-17 నుంచి 2022-23 వరకు బీమా కంపెనీలు, అవి చెల్లించిన క్లెయిములు, బీమా కంపెనీలు సేకరించిన స్థూల ప్రీమియం వివరాలు సంవత్సరాల వారీగా, కంపెనీలవారీగా, రాష్ట్రాల వారీగా అనెక్చర్లో ఇవ్వడం జరిగింది.
ఆమోదయోగ్యమైన క్లెయిముల గనణ కోసం పంట దిగుబడి/ పంట నష్టాన్ని అంచనా వేయడానికి సంబంధించిన అన్ని ప్రధాన పనులను సంబంధిత రాష్ట్రప్రభుత్వం లేదా రాష్ట్ర ప్రభుత్వ అధికారులు, సంబంధిత ఇన్సూరెన్స్ కంపెనీ అధికారులతో కూడిన తో కూడిన జాయింట్ కమిటీ నిర్వహిస్తుంది. అయితే, పిఎంఎఫ్బివై అమలు సందర్భంలో క్లెయిముల చెల్లింపులు చేయకపోవడం, చెల్లింపులలో జాప్యం గులరించి కొన్ని బీమా కంపెనీలపై ఫిర్యాదులు, బ్యాంకులు బీమా ప్రతిపాదనలను తప్పుగా / ఆలస్యంగా ఇవ్వడం వల్ల తక్కువ క్లెయిముల చెల్లింపులు; దిగుబడి డేటాలో వ్యత్యాసం & రాష్ట్ర ప్రభుత్వం, బీమా కంపెనీల మధ్య అనంతర వివాదాలు; రాష్ట్ర ప్రభుత్వ వాటా నిధులను అందించడంలో జాప్యం, బీమా కంపెనీలలో తగినంతమంది సిబ్బందిని నియమించకపోవడం తదితర ఫిర్యాదులు గతంలో దేశవ్యాప్తంగా అందుకోవడం జరిగింది. అనేక ఫిర్యాదులను తగినవిధంగా పరిష్కరించడం జరిగింది.
పథకాన్ని రాష్ట్ర ప్రభుత్వం అమలు చేస్తుంది కనుక, బీమా చేసుకున్న రైతుల క్లెయిములకు సంబంధించిన ఫిర్యాదులు/ ఇబ్బందులను పరిష్కరించేందుకు సవిరించిన పథకపు కార్యాచరణ మార్గదర్శకాలలో స్తరీకరించిన ఫిర్యాదుల పరిష్కార మెకానిజం, అంటే జిల్లా స్థాయి ఫిర్యాదుల పరిష్కార కమిటీ , రాష్ట్ర స్థాయి ఫిర్యాదుల పరిష్కార కమిటీ లను ఏర్పాటు చేయడం జరిగింది. ఈ కమిటీలకు ఫిర్యాదులు/ ఇక్కట్లు వినేందుకు నిర్ణీత ప్రకారం వాటిని పరిష్కరించేందుకు కార్యాచరణ మార్గదర్శకాలలో వివరించిన విధంగా వివరణాత్మక ఆదేశం ఇవ్వడం జరిగింది.
సమాచార, ప్రసార మంత్రిత్వ శాఖ
మహాత్ముడి 150 వ జయంతి సందర్భంగా మహాత్మా గాంధీ బస్ స్టేషన్ లో ‘‘మన మహాత్ముడు’’ చిత్ర ప్రదర్శన
మహాత్మ గాంధీ 150వ జయంతిని పురస్కరించుకొని రీజినల్ అవుట్ రీచ్ బ్యూరో, సమాచార ప్రసార మంత్రిత్వ శాఖ, భారత ప్రభుత్వం, హైదరాబాద్ వారు "మన మహాత్ముడు" ఛాయాచిత్ర ప్రదర్శనను మహాత్మా గాంధీ బస్ స్టేషన్ లో ఏర్పాటు చేస్తున్నారు. ఈ ప్రదర్శన 5 రోజుల పాటు అనగా, అక్టోబర్ 01 వ తేదీ నుండి 05 వ తేదీ వరకు కొనసాగుతుంది.
ఈ కార్యక్రమాన్ని మహాత్మా గాంధీ బస్ స్టేషన్ రీజనల్ మేనేజర్ శ్రీ బి.వరప్రసాద్ ప్రారభించనున్నారు.
ఈ చిత్ర ప్రదర్శనలో గాంధీజీ బాల్యం నుండి జరిగిన ఘటనలకు సంబంధించిన అరుదైన చిత్రాలను ప్రదర్శిస్తారు. గాంధీజీ బాల్యంలో చదివిన ఆల్ఫ్రెడ్ హై స్కూల్, చంపారన్ సత్యాగ్రహం, గాంధీజీ జైలు జీవితం గడిపిన ఎరవాడ జైలు, సహాయ నిరాకరణ ఉద్యమం, ఉప్పు సత్యాగ్రహం, క్విట్ ఇండియా ఉద్యమం వంటి వాటి తో పాటు మన స్వాతంత్య్రోద్యమం యొక్క ప్రాముఖ్యతను తెలియచేసే 50కి పైగా చిత్రాలు ఇక్కడ ప్రదర్శిస్తారు. వీటితో పాటుగా 1942 నుండి 1947 వరకు జరిగిన చివరి దశ ఉద్యమంలో గాంధీజీ కీలక పాత్ర ప్రత్యేకతలను కూడా ఈ చిత్ర ప్రదర్శన తెలియ జేస్తుంది. దక్షిణ ఆఫ్రికా నుండి తిరిగి వస్తున్న గాంధీజీ, కస్తూర్బా ల అనేక అపురూప చిత్రాలు ప్రదర్శనలో ఏర్పాటు చేస్తారు.
ఈ చిత్ర ప్రదర్శన సందర్బంగా కేంద్ర గేయ నాటక విభాగం వారి సాంస్కృతిక
కార్యక్రమాలను కూడా ఏర్పాటు చేస్తున్నారు.
ఈ కార్యకమం లో శ్రీ వెంకటేశ్వర్ అదనపు డైరెక్టర్ జనరల్ , పత్రికా సమాచార కార్యాలయం, శ్రీ ఎం. దేవేంద్ర, డైరెక్టర్, ఆర్ఒబి, పి.రత్నాకర్, డిప్యూటీ డైరెక్టర్, పి.ఐ.బి , డాక్టర్ మానస్ కృష్ణకాంత్, అసిస్టెంట్ డైరెక్టర్, ఆర్ఒబి, శ్రీ ఐ. హరిబాబు, అసిస్టెంట్ డైరెక్టర్, ఆర్ఒబి, శ్రీ కోటేశ్వర్ రావు, ఎఫ్ పిఒ, ఆర్ఒబి, ఇతర అధికారులు, సిబ్బంది పాల్గొంటున్నారు.
గ్రామీణాభివృద్ధి మంత్రిత్వ శాఖ
గరీబ్ కళ్యాణ్ రోజ్ గార్ అభియాన్ లక్ష్యాల దిశగా ఇప్పటి వరకు రు. 27,000 కోట్లతో 30 కోట్ల పనిదినాల ఉపాధిని కల్పన
అభియాన్ కింద పెంపొందించిన ఆస్తులలో 1.14 లక్షలకు పైగా నీటి సంరక్షణ నిర్మాణాలు, సుమారు 3.65 లక్షల గ్రామీణ గృహాలు మరియు దాదాపు 10,500 సామజిక పారిశుధ్య కాంప్లెక్సులు ఉన్నాయి.
గరీబ్ కళ్యాణ్ రోజ్ గార్ అభియాన్  బీహార్, జార్ఖండ్, మధ్యప్రదేశ్, ఒడిశా, రాజస్థాన్ మరియు ఉత్తర ప్రదేశ్ వంటి 6 రాష్ట్రాలలో, తిరిగి వచ్చిన వలస కార్మికులకు ఉపాధి కల్పించడానికి మిషన్ మోడ్ లో చర్యలు తీసుకుంటోంది. అభియాన్ ఇప్పుడు ఈ రాష్ట్రాల్లోని 116 జిల్లాల్లో గ్రామస్తులకు జీవనోపాధి అవకాశాలు కల్పిస్తోంది. 13 వ వారంలో మొత్తం 30 కోట్ల మంది పనిదినాల ఉపాధి కల్పించారు,అభియాన్ లక్ష్యాల సాధన కోసం ఇప్పటివరకు రూ .27,003 కోట్లు ఖర్చు చేశారు. 1,14,344 నీటి సంరక్షణ నిర్మాణాలు, 3,65,075 గ్రామీణ గృహాలు, 27,446 పశువుల షెడ్లు, 19,527 వ్యవసాయ చెరువులు, 10,446 సామజిక పారిశుధ్య కాంప్లెక్స్లతో సహా పెద్ద సంఖ్యలో నిర్మాణాలు సృష్టించబడ్డాయి. జిల్లా ఖనిజ నిధుల ద్వారా 6727 పనులు చేపట్టారు, 1,662 గ్రామ పంచాయతీలకు ఇంటర్నెట్ కనెక్టివిటీని అందించారు, ఘన మరియు ద్రవ వ్యర్థ పదార్థాల నిర్వహణకు సంబంధించిన మొత్తం 17,508 పనులు, మరియు 54,455 మంది అభ్యర్థులకు కృషి విజ్ఞాన కేంద్రాల  ద్వారా నైపుణ్య శిక్షణ ఇచ్చారు.
అభియాన్ ఇప్పటివరకు సాధించిన విజయాన్ని 12 మంత్రిత్వ శాఖలు / విభాగాలు మరియు రాష్ట్ర ప్రభుత్వాల సమ్మిళిత ప్రయత్నాలుగా చూడవచ్చు, ఇవి వలస కార్మికులకు మరియు గ్రామీణ వర్గాలకు అధిక మొత్తంలో ప్రయోజనాలను ఇస్తున్నాయి.
కోవిడ్-19 వ్యాప్తి నేపథ్యంలో గ్రామాలకు తిరిగి వచ్చే వలస కార్మికులకు మరియు గ్రామీణ ప్రాంతంలోని పౌరులకు ఉపాధి మరియు జీవనోపాధి అవకాశాలను పెంచడానికి జికెఆర్ఏ ప్రారంభించబడింది. తిరిగి ఉండటానికి ఎంచుకున్న వారికి ఉద్యోగాలు మరియు జీవనోపాధి కోసం దీర్ఘకాలిక చర్యలకు వేదిక సిద్ధమైంది.
ప్రధాన మంత్రి కార్యాలయం
పరీక్షలను గురించి దెహ్ రాదూన్ లోని కెవి ఒఎన్ జిసి విద్యార్థిని కుమారి దియా తన స్వయం గారచించినటువంటి కవిత ను శేర్ సినందుకు గాను ఆ బాలిక ను ప్రశంసించిన ప్రధాన మంత్రి
పరీక్షల ను గురించి దెహ్ రాదూన్ లో కెవి ఒఎన్ జిసి విద్యార్థిని కుమారి దియా తాను స్వయం గా రచించిన ఒక కవిత ను శేర్ చేసినందుకు ప్రధాన మంత్రి శ్రీ నరేంద్ర మోదీ ప్రశంసించారు.
కేంద్రీయ విద్యాలయ సంఘటన్ చేసిన ట్వీట్ కు ప్రధాన మంత్రి సమాధానాన్ని ఇస్తూ,
‘‘చాలా సృజనాత్మకంగా ఉంది. ఒత్తిడి కి చోటు ఉండనటువంటి పరీక్షలే ఉత్తమమైనటువంటి పరీక్షలు. దీనిని గురించి మరియు ఇతర విషయాల ను గురించి ఈ నెల లో 27వ తేదీ న #ParikshaPeCharcha2023 లో మనం చర్చిద్దాము. ’’ అని పేర్కొన్నారు.
ప్రధాన మంత్రి కార్యాలయం
టీకామందు అత్యవసరం గా అవసరం అయిన వారు దానిని ముందుగా అందుకొంటారు: ప్రధాన మంత్రి
మానవ కేంద్రితమైన దృష్టికోణం భారతదేశానికి టీకాకరణ కార్యక్రమం లో మార్గదర్శకం గా ఉంటుంది: ప్రధాన మంత్రి
ప్రజలు రక్షణ చర్యలను పాటిస్తూ ఉండాలని, వ్యాక్సీన్ ప్రోటోకాల్ ను అనుసరించాలని ఆయన జాగ్రత్త చెప్పారు
కోవిడ్-19 టీకామందును ఇప్పించే కార్యక్రమం చాలా దయామయమైందిగాను, ముఖ్యమైన సూత్రాలతో కూడుకొన్నదిగాను ఉన్నదని ప్రధాన మంత్రి శ్రీ నరేంద్ర మోదీ అన్నారు. ఆ టీకామందు ఎవరికి అత్యంత అవసరమో, వారే దానిని ముందుగా అందుకొంటారు అని ఆయన అన్నారు. ఎవరికి వ్యాధి సంక్రమణ తాలూకు అపాయం చాలా ఎక్కువ స్థాయి లో ఉందో, వారికి ఆ టీకామందు ను ముందుగా ఇప్పించడం జరుగుతుందన్నారు. మన వైద్యులు, నర్సులు, ఆసుపత్రుల పారిశుద్ధ్య కార్మికులు, పారా- మెడికల్ స్టాఫ్.. వీరికే టీకామందు ను అందుకొనేందుకు తొలి హక్కు ఉన్నది అని ఆయన చెప్పారు. ప్రభుత్వ రంగ ఆసుపత్రుల తో పాటు ప్రైవేటు రంగానికి చెందిన ఆసుపత్రులకు కూడా ఈ ప్రాధాన్యం లభిస్తుంది అని ఆయన అన్నారు. కోవిడ్-19 టీకామందు ను ఇప్పించే కార్యక్రమాన్ని ఈ శనివారం, అంటే జనవరి 16న, వీడియో కాన్ఫరెన్స్ మాధ్యమం ద్వారా దేశవ్యాప్తంగా ప్రారంభించిన సందర్భం లో ప్రధాన మంత్రి మాట్లాడారు.
వైద్య సిబ్బంది తరువాత, అత్యవసర సేవల సభ్యులకు, దేశ భద్రత పరిరక్షణ కు బాధ్యులైన వారికి, దేశం లో శాంతి- భద్రత ల పరిరక్షణ కు బాధ్యులైన వారికి టీకామందు ను ఇప్పించడం జరుగుతుందని ప్రధాన మంత్రి అన్నారు. మన భద్రత బలగాలు, రక్షకభట సిబ్బంది, అగ్నిమాపక దళం సిబ్బంది, పారిశుద్ధ్య కార్మికులకు వరుస గా ప్రాధాన్యాన్ని ఇవ్వడం జరుగుతుందని ఆయన అన్నారు. వీరి సంఖ్య సుమారుగా 3 కోట్లు ఉంటుందని, వారికి టీకామందును ఇప్పించడానికి అయ్యే ఖర్చు ను భారత ప్రభుత్వం భరిస్తుందని ప్రధాన మంత్రి అన్నారు.
ఈ కార్యక్రమానికి చేసిన పటిష్టమైనటువంటి ఏర్పాటులను గురించి ప్రధాన మంత్రి వివరిస్తూ, రెండు మోతాదులను తీసుకోవడాన్ని తప్పించుకోకుండా అప్రమత్తంగా ఉండండి అంటూ ప్రజలకు జాగ్రత్త చెప్పారు. టీకామందు తాలూకు రెండో డోసు ను తీసుకొన్న రెండు వారాల తరువాత మాత్రమే కరోనా కు వ్యతిరేకం గా తగినంత వ్యాధి నిరోధక శక్తి ని మానవ శరీరం తయారు చేసుకొంటుందని ఆయన చెప్తూ, టీకామందు ను వేయించుకొన్న తరువాత కూడా ప్రజలు వారి పరిధి లో రక్షణ చర్యలను తీసుకొంటూనే ఉండవలసిందిగా సూచించారు.
కరోనా కు వ్యతిరేకం గా పోరాటం సలిపినంత కాలం కనబరచిన ఓరిమి నే, టీకాకరణ కాలంలో సైతం కనబరచండి అంటూ దేశవాసులను శ్రీ మోదీ
అభ్యర్థించారు.
ప్రధాన మంత్రి కార్యాలయం
జాతి పిత గాంధీ మహాత్ముని కి అమరవీరుల దినం నాడు నివాళులు అర్పించిన ప్రధాన మంత్రి
ఈ రోజు న అమరవీరుల దినాన్ని పురస్కరించుకొని జాతి పిత మహాత్మ గాంధీ కి ప్రధాన మంత్రి శ్రీ నరేంద్ర మోదీ నివాళులు అర్పించారు. గాంధీ స్మృతి లో అమర వీరుల స్తంభం వద్ద మహాత్మ గాంధీ కి ప్రధాన మంత్రి పుష్పాంజలి ఘటించారు.
‘‘మహాత్మ గాంధీ ప్రాణ సమర్పణ దినం నాడు జాతి పిత కు నేను ప్రణమిల్లుతున్నాను. మహాత్మ గాంధీ యొక్క వ్యక్తిత్వం, ఆలోచన లు మరియు ఆదర్శాలు ఒక సశక్తమైనటువంటి, దక్షత కలిగినటువంటి మరియు సమృద్ధమైనటువంటి ‘న్యూ ఇండియా’ను నిర్మించడం కోసం మనకు ప్రేరణ ను అందిస్తూ ఉంటాయి’’ అని ప్రధాన మంత్రి ట్విటర్ లో వ్రాసిన ఒక సందేశం లో పేర్కొన్నారు.
(
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెటింగ్ సీజన్ 2020-21లో ఎంఎస్పి ఆపరేషన్లు
కేఎంఎస్ 2020-21 సీజన్లో 356.18 ఎల్ఎమ్టిల వరి సేకరణ..ఇది 20.41% పెరుగుదలను సూచిస్తుంది
రూ .12150.84 కోట్ల విలువైన 4152628 కాటన్ బేల్స్ కొనుగోళ్ల ద్వారా 805262 మంది రైతులకు లబ్ధి
ప్రస్తుతం కొనసాగుతున్న ఖరీఫ్ మార్కెటింగ్ సీజన్  2020-21లో ప్రభుత్వం ప్రస్తుతం ఉన్న ఎంఎస్పి పథకాల ప్రకారం ఖరీఫ్ 2020-21 పంటలను రైతుల నుండి ఎంఎస్పీ వద్ద ప్రభుత్వం కొనుగోలు చేస్తోంది. రాష్ట్రాలు, కేంద్ర పాలిత ప్రాంతాల్లో ఖరీఫ్ 2020-21 కోసం వరి సేకరణ సజావుగా కొనసాగుతోంది. పంజాబ్, హర్యానా, ఉత్తర ప్రదేశ్, తెలంగాణ, ఉత్తరాఖండ్, తమిళనాడు, చండీగడ్, జమ్మూ &కశ్మీర్, కేరళ, గుజరాత్, ఆంధ్రప్రదేశ్, ఛత్తీష్ఘడ్, ఒడిశా, మధ్యప్రదేశ్,మహారాష్ట్ర మరియు బీహార్ రాష్ట్రాల్లో 356.18 ఎల్ఎమ్టిల వరిని 08.12.2020 తేదీ వరకూ కొనుగోలు చేశాయి. గత సంవత్సరం 295.79 ఎల్ఎమ్టి కొనుగోలుతో పోలిస్తే ఈ సేకరణ 20.41% పెరిగింది. మొత్తం 356.18 ఎల్ఎమ్టి కొనుగోలులో పంజాబ్ ఒక్కటే 202.77 ఎల్ఎమ్టిని అందించింది. ఇది మొత్తం సేకరణలో 56.93%.
సుమారు 37.38 లక్షల మంది రైతులు ఇప్పటికే కొనసాగుతున్న కెఎంఎస్ సేకరణ కార్యకలాపాల నుండి లబ్ధి పొందారు. వాటి ఎంఎస్పి విలువ రూ. 67248.22 కోట్లు.
తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఒడిశా, రాజస్థాన్ మరియు ఆంధ్రప్రదేశ్ రాష్ట్రాల ప్రతిపాదనల ఆధారంగా 48.11ఎల్ఎంటిల పల్స్ మరియు ఆయిల్ సీడ్స్ ఖరీఫ్ మార్కెటింగ్ సీజన్ 2020 కొనుగోలుకు మద్దతు ధర పథకం కింద అనుమతి లభించింది. ఇంకా, ఆంధ్రప్రదేశ్, కర్ణాటక, తమిళనాడు మరియు కేరళ రాష్ట్రాలకు 1.23 ఎల్ఎమ్టి క్రాప్ కొనుగోలుకు అనుమతి ఇవ్వబడింది. ఇతర రాష్ట్రాలు / యుటిల నుండి పిఎస్ఎస్ కింద పప్పుధాన్యాలు, నూనెగింజలు మరియు క్రాప్ సేకరణకు ప్రతిపాదనలు వచ్చిన తరువాత వాటికి కూడా అనుమతి ఇవ్వబడుతుంది. గ్రేడ్ సేకరణను 2020-21 సంవత్సరానికి నోటిఫైడ్ ఎంఎస్పి వద్ద రిజిస్టర్డ్ రైతుల నుండి నేరుగా పొందవచ్చు. మార్కెట్ రేటు ఎంఎస్పి కంటే తక్కువగా ఉంటే రాష్ట్ర నామినేటెడ్ ప్రొక్యూర్ ఏజెన్సీల ద్వారా సెంట్రల్ నోడల్ ఏజెన్సీలు సంబంధిత రాష్ట్రాలు / యుటిలలో నోటిఫైడ్ హార్వెస్టింగ్ వ్యవధిలో పొందవచ్చు.
08.12.2020 తేదీ వరకూ ప్రభుత్వం తన నోడల్ ఏజెన్సీల ద్వారా 143425.38 మెట్రిక్ టన్నుల పెసర, మినప వేరుశనగ మరియు సోయాబీన్ల పంటలను రూ .770.84 కోట్ల ఎంఎస్పీ ధరవద్ద తమిళనాడు, మహారాష్ట్ర, గుజరాత్, హర్యానా మరియు రాజస్థాన్లలో 81301 మంది రైతుల నుండి కొనుగోలు చేసింది. తద్వారా రైతులకు లబ్ది చేకూరింది.
అదేవిధంగా, రూ .52.40 కోట్ల ఎంఎస్పి విలువ కలిగిన 5089 మెట్రిక్ టన్నుల కొబ్బరి కొనుగోలు ద్వారా కర్ణాటక, తమిళనాడులలోని 3961 మంది రైతులకు 08.12.2020 వరకు లబ్ధి చేకూర్చింది. గత ఏడాది 293.34 మెట్రిక్ టన్నుల కొబ్బరి కొనుగోలు చేసింది. కొబ్బరి మరియు మినప పంటలకు సంబంధించి అవి ప్రధానంగా ఉత్పత్తి చేసే రాష్ట్రాల్లో రేట్ల కంటే ఎంఎస్పీ ఎక్కువగా ఉంది. ఖరీఫ్ పప్పుధాన్యాలు మరియు నూనెగింజలకు సంబంధించి వాటి దిగుబడి ఆధారంగా ఆయా రాష్ట్రాలు నిర్ణయించిన తేదీ నుండి సంబంధిత రాష్ట్ర / యుటి ప్రభుత్వాలు సేకరణ ప్రారంభించడానికి అవసరమైన ఏర్పాట్లు చేస్తున్నాయి.
పంజాబ్, హర్యానా, రాజస్థాన్, మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటక రాష్ట్రాల్లో ఎంఎస్పీ ఆధ్వర్యంలో సీడ్ కాటన్ సేకరణ కార్యకలాపాలు సజావుగా జరుగుతున్నాయి. 08.12.2020 వరకు రూ .12150.84 కోట్ల విలువైన 4152628 కాటన్ బేల్స్ కోనుగోలు ద్వారా 805262 మంది రైతులకు లబ్ధి చేకూరింది.
నీతి ఆయోగ్
మార్చి 30న నీతి ఆయోగ్ కార్బన్ క్యాప్చర్, యుటిలైజేషన్ మరియు స్టోరేజీ  పై కార్యశాలను నిర్వహించనుంది
నీతి ఆయోగ్ 30 మార్చి 2022న కార్బన్ క్యాప్చర్, యుటిలైజేషన్ మరియు స్టోరేజ్  అంశం పై జాతీయ స్థాయి వర్క్షాప్ను నిర్వహించనుంది. నీతి ఆయోగ్ వైస్ చైర్మన్ డాక్టర్ రాజీవ్ కుమార్, సభ్యులు డాక్టర్ వీకే సరస్వత్, సీఈవో అమితాబ్ కాంత్, ప్రధానమంత్రి సలహాదారు అమిత్ ఖరే, ప్రిన్సిపల్ సైంటిఫిక్ అడ్వైజర్ ప్రొఫెసర్ కె విజయ్ రాఘవన్, భారత ప్రభుత్వ కార్యదర్శులు, చైర్మన్లు, మేనేజింగ్ డైరెక్టర్లు ఈ వర్క్షాప్ను ప్రారంభిస్తారు. పీఎస్యులు మరియు జాతీయ మరియు అంతర్జాతీయ కంపెనీల సీనియర్ అధికారులు ఇందులో పాల్గొననున్నారు. మన దేశపు వాతావరణ లక్ష్యాలను సాధించడంలో పీపీయుఎస్ యొక్క ముఖ్యమైన పాత్రను నీతి ఆయోగ్ గుర్తించింది. ఇటీవల, వాతావరణ మార్పుపై అంతర్-ప్రభుత్వ ప్యానెల్ యొక్క అధ్యయనాలు మన ఆర్థిక వ్యవస్థను వేగంగా డీకార్బనైజ్ చేయడానికి కార్బన్ క్యాప్చర్ క్లిష్టమైన ప్రాముఖ్యతను చూపించాయి. పారిశ్రామిక ఉద్గారాల కోసం ఈ రోజు చాలా ముఖ్యమైనది, ఇది అవసరమైన శ్రద్ధను పొందలేదు. వాతావరణం నుండి నికర-సున్నా కార్బన్ ఉద్గారాలు, బహుశా, మరింత పెద్ద పాత్రను పోషిస్తాయి-ఈనాటి చమురు పరిశ్రమ కంటే రెండు రెట్లు పెద్ద కొత్త పరిశ్రమను సృష్టించే అవకాశం ఉంది. జీరో కార్బన్ ఎకానమీకి తక్షణ పరివర్తన కోసం సీసీయుఎస్ ఒక ముఖ్యమైన అత్యావశ్యకం తదనుగుణంగా ప్రభుత్వం తన 2070 నికర జీరో నిబద్ధతను అందించడానికి ఇది చాలా అవసరం. నీతి ఆయోగ్ యొక్క వర్క్షాప్ భారతదేశానికి వృత్తాకార ఆర్థిక వ్యవస్థను ప్రారంభించడంలో సీసీయుఎస్ పాత్ర గురించి చర్చించడానికి ప్రభుత్వ అధికారులు, పరిశ్రమల నాయకులు మరియు విద్యావేత్తలను ఒకచోట చేర్చుతుంది.
మానవ వనరుల అభివృద్ధి మంత్రిత్వ శాఖ
కోవిడ్ తదనంతరం విద్యా సంస్థలలో సాధారణ పరిస్థితులను, చైతన్యాన్ని పునరుద్ధరించాలని పిలుపిచ్చిన కేంద్ర విద్యాశాఖ మంత్రి ధర్మేంద్ర ప్రధాన్
దేశవ్యాప్తంగా ఉన్న పాఠశాలలను తిరిగి తెరవడం, ఉపాధ్యాయుల టీకాకరణ స్థితిగతులను సమీక్షించిన ధర్మేంద్ర ప్రధాన్
దేశవ్యాప్తంగా 92% శాతం పాఠశాల ఉపాధ్యాయులకు టీకాకరణ పూర్తి
దేశవ్యాప్తంగా ఉన్న ఉపాధ్యాయులు, ముఖ్యంగా బడులకు హాజరవుతున్నవారి టీకాకరణ పరిస్థితిని కేంద్ర విద్యామంత్రి ధర్మేంద్ర ప్రధాన్ మంగళవారం సమీక్షించారు. ఆయన నైపుణ్యాలకు సంబంధించిన వ్యవస్థలో లో టీకాకరణ స్థితిని కూడా సమీక్షించారు. ఈ సమావేశంలో స్కిల్ డెవలప్మెంట్, వ్యవస్థాపకత శాఖ సహాయ మంత్రి రాజీవ్ చంద్రశేఖర్, విద్యాశాఖ సహాయ మంత్రి రాజ్కుమార్ రంజన్ సింగ్ కూడా పాల్గొన్నారు.
బోధనా సిబ్బంది, బోధనేతర సిబ్బంది టీకారణను మంత్రి ప్రధాన్ నిత్యం పర్యవేక్షిస్తూ, పాఠశాలలు తిరిగి తెరుచుకునే పరిస్థితి కల్పించే దిశగా ప్రయత్నం చేస్తున్నారు. దేశంలో ప్రస్తుతం టీకాకరణ వేగంగా జరుగుతున్న నేపథ్యంలో విద్యా సంస్థలలో సాధారణ పరిస్థితులు,చైతన్యం పునరుద్ధరించాల్సిన అవసరాన్ని ఆయన నొక్కి చెప్పారు.
ఇప్పటికే మెజారిటీ రాష్ట్రాలు అన్ని తరగతులకు పాఠశాలలను తెరిచాయి. దాదాపుగా 92%పైగా బోధనా సిబ్బందికి టీకాకరణ పూర్తైంది. కేంద్ర ప్రభుత్వ ఆధీనంలో ఉన్నసంస్థలలో 96% బోధనా సిబ్బందికి టీకాకరణ పూర్తి అయింది.
ఆయుష్
ఆయు సంవాద్ ప్రచారం 
ఆయుష్ మంత్రిత్వ శాఖ, ఆలిండియా ఇనిస్టిట్యూట్ ఆఫ్ ఆయుర్వేద, న్యూఢిల్లీ సంయుక్తంగా ఆయుర్వేద- కోవిడ్ 19 మహమ్మారి గురించి నిర్వహిస్తున్న భారీ ప్రజావగాహన కార్యక్రమాల్లో ఆయు సంవాద్  అన్నది ప్రధానమైంది. భారత పౌరుల కోసం దేశ వ్యాప్తంగా ఆయుర్వేద వైద్యుల ద్వారా 5 లక్షల కన్నా ఎక్కువగా నిర్వహించనున్నారు.
ఆయుష్ మంత్రిత్వ శాఖ ఎవిసిసి వేదికపై జనవరి 18 నుంచి 21,2021 వరకు శిక్షకులకు ఆన్లైన్లో శిక్షణా కార్యక్రమాన్ని ఆలిండియా ఇనిస్టిట్యూట్ ఆఫ్ ఆయుర్వేద నిర్వహించింది. భారత్లోని ఆయుర్వేద కాలేజీ ప్రిన్సిపాళ్ళు, డైరెక్టర్లు, వైద్య అధికారులు, పిజి, పిహెచ్డి స్కాలర్లు, ప్రాక్టిషనర్లు, ఇతర భాగస్వాములందరికీ ఈ శిక్షణను నిర్వహించింది. ఈ శిక్షణా కార్యక్రమంలో పద్మ భూషణ్ విడి. దేవేంద్ర త్రిగుణ, ఆయుష్ కార్యదర్శి కార్యదర్శి విడి, రాజేష్ కొటేచా, ఆయుష్ అదనపు కార్యదర్శి ప్రమోద్ కుమార్ పాఠక్, సంయుక్త కార్యదర్శి పి.ఎన్. రంజీత్ కుమార్, రోషన్ జగ్గీ, ఆయుర్వేద సలహాదారులు మనోజ్ నేసారీ, సిసిఐఎం బోర్డ్ ఆఫ్ గవర్నర్ల చైర్మన్ విడి, జయంత్ దేవ్పూజారీ, ఎఐఐఎ డైరెక్టర్ విడి. తనూజ నేసారీ, ఎఐఐఎ అధ్యాపకులు విడి. మహేష్ వ్యాస్, విడి, మేధా కులకర్ణి, విడి, రమాకాంత్ యాదవ్, విడి. మీరా భోజానీ కార్యక్రమంలో పాలు పంచుకున్న వారికి మార్గదర్శనం చేశారు. ఈ కార్యక్రమానికి నోడల్ అధికారిగా ఎఐఐఎ జాయింట్ డైరెక్టర్ విడి. ఉమేష్ తగడే వ్యవహరించారు.
రిఫరెన్స్ కోసం పవర్ పాయింట్ ప్రెజెంటేషన్ను, బుక్లెట్ను ఆలిండియా ఇనిస్టిట్యూట్ ఆఫ్ ఆయుర్వేద రూపొందించింది. శిక్షణ పొందిన సిబ్బంది ప్రభుత్వ కార్యాలయాల్లో, ప్రభుత్వేతర రంగ సిబ్బంది, పాఠశాలలు, కళాశాలలు, పంచాయితీరాజ్ వ్యవస్థలు, గ్రామ సభలు, పరిశ్రమలు, వివిధ హౌజింగ్ సొసైటీలు, ఎన్జీవోలు, మహిళా ఉద్యోగ్ లు, ఆషా వర్కర్లు, ఆరోగ్య సిబ్బంది తదితరులకు లెక్చర్లను నిర్వహిస్తారు.
ఆయుష్ మంత్రిత్వ శాఖ, ఎఐఐఎ, సిసిఐఎం, సిసిఆర్ ఎస్, ఆర్ ఎవి, ఇతర ఎన్ ఐఎస్, రాష్ట్ర ఆయుష్ డైరెక్టర్లకు రిఫరెన్స్గా పిపిటి, ట్రైనింగ్ మెటీరియల్ను అధికారిక వెబ్సైట్లలో అప్ లోడ్ చేసి, దేశవ్యాప్తంగా లెక్చర్లను నిర్వహించేందుకు మార్గదర్శనం చేస్తారు.
భారత దేశ ప్రజలకు జనవరి 26 నుంచి మార్చి 30, 2021వరకు ప్రతి శిక్షణ పొందిన వ్యక్తీ చురుకుగా ఈ కార్యక్రమంలో పాల్గొంటూ, కనీసం 5 లెక్యర్లను ఇవ్వాలి.
ప్రచార లక్ష్యంః
ఈ ప్రచార ప్రధాన లక్ష్యం ఈ లెక్చర్ల పరంపరతో చైతన్యాన్ని సృష్టించి, సామాన్య ప్రజానీకానికి కోవిడ్ 19 మహమ్మారికి ఆయుర్వేద అన్న ఇతివృత్తాన్ని గురించి అవగాహన పెంచడం. దేశవ్యాప్తంగా 01 కోట్ల లక్ష్యిత ప్రేక్షకులకు 05 లక్షల లెక్చర్లను ఒక పిపిటి నిర్మితి ద్వారా సమాచారాన్ని ఎటువంటి తేడాలు లేకుండా అందించేందుకు ఈ ప్రచారం ప్రయత్నం చేస్తుంది. ఆయుర్వేద ద్వారా కోవిడ్ 19 నిర్వహణలో నివారణ, ప్రోత్సాహక, స్వస్థత చేకూర్చే, పునరావాసం అన్న అంశాల పాత్రపై ప్రచారం దృష్టి పెడుతుంది.
రాష్ట్ర ఆయుష్ డైరెక్టర్లు, ఎన్ ఎఎం బృందం ద్వారా పర్యవేక్షణ జరుగనుంది. లెక్చర్లు, ఇతర కార్యకలాపాలకు సంబంధించిన డాక్యుమెంటేషన్పై నివేదికను రాష్ట్ర ఆయుష్ డైరెక్టర్ మే 2021, మొదటి వారంలో సమర్పిస్తారు.
జౌళి మంత్రిత్వ శాఖ
టెక్స్టైల్స్ రంగంలోని సంస్థలు ఉత్పత్తి ఆధారిత ప్రోత్సాహక  పథకం కింద దరఖాస్తు దాఖలు చేసుకునేందుకు గడువు పొడిగింపు
టెక్స్టైల్స్ రంగంలోని సంస్థలు పీఎల్ఐ స్కీమ్ కింద దరఖాస్తులు సమర్పించేందుకు జౌళి మంత్రిత్వ శాఖ గడువును 14.02.2022 వరకు పొడిగించింది. గతంలో టెక్స్టైల్ రంగంలోని సంస్థలు ఆన్లైన్ విధానంలో దరఖాస్తును సమర్పించేందుకు ఆఖరు తేదీని 31 జనవరి2022గా నిర్ణయించింది. అర్హత గల దరఖాస్తుదారులు ఆన్లైన్ ద్వారా https://pli.texmin.gov.in/mainapp/Default లింక్ ద్వారా మాత్రమే దరఖాస్తు చేసుకోవచ్చు. పథకం యొక్క వివరణాత్మక మార్గదర్శకాలు ఈ క్రింది లింక్లో అందరికీ అందుబాటులో
ఉన్నాయి. https://pli.texmin.gov.in/Guidelines/Approved%20Guidelines%20for%20PLI%20scheme%20for%20Textiles.pdf.